kardosdrur/scandi-wiki huggingface dataset:
Den lille krig (Cuba)

Den lille krig (på spansk: La Guerra Chiquita), var en krig udkæmpet mellem 1879 og 1880. Krigen efterfulgte Tiårskrigen (1868-1878) og blev efterfulgt af Krigen i '95, der gik ind i Den spansk-amerikanske krig, som en del af Den cubanske uafhængighedskrig.

Krigen blev organiseret i New York af veteraner fra Tiårskrigen. Deriblandt Calixto García, José Maceo, Guillermo Moncada og Emilo Núñez.

Calixto García havde i 1878 organiseret Cubas revolutionskomité i New York og havde udsendt et manifest imod det spanske despoti. Manifestet samlede de revolutionære kræfter på Cuba til at indlede endnu et oprør mod det spanske overherredømme.

Konflikten startede på Cuba 26. august 1879 og sluttede i september 1880, med at oprørerne blev slået.

Krigens resultat betød at de eksilerede revolutionære fandt det sværere at organisere flere væbnede opstande på Cuba, der skulle således gå 15 år før den næste (Krigen i '95) blev påbegyndt.

Kilder 
 Cuba Heritage.org 
 History of Cuba 

Krige i 1879
Krige i 1880
1879 på Cuba
1880 på Cuba
Cubas krige
Eddie Moussa

Eddie Moussa (20. marts 1984 i Södertälje – 1. juli 2010 i Södertälje) var en svensk fodboldspiller, der under hele sin karriere spillede i Assyriska FF.

Biografi 
Eddie Moussa voksede op i Ronna i byen Södertälje. Som 7-årig begyndte han at spille fodbold på Assyriska FFs fodboldskole. Som 16-årig blev han, under trænerne Peter Antoine og Kachir Eskander, udtaget til holdets førsteholdstrup.

I foråret 2010 fik han libanesisk statsborgerskab, grundet hans fars libanesiske herkomst. Han havde derfor mulighed for at spillet for det libanesiske fodboldlandshold.

Død 
Den 1. juli 2010 klokken 02.22 blev Moussa og hans bror skudt og dræbt på den illegale spilleklub Oasen i Ronna Centrum i Södertälje af to maskerede mænd.  En tredje person blev alvorligt såret ved episoden.

Referencer

Eksterne henvisninger 

Fodboldspillere fra Sverige
Fodboldspillere fra Libanon
Personer der er blevet myrdet
Personer fra Södertälje
Neo-Taíno nationer

Neo-Taíno nationer er her defineret som de forskellige nationaliteter fra de caribiske øer, som sammen med Taínoerne, blev beskrevet af de europæiske historikere, efter europæernes ankomst til området.

Folkeslag i Mellemamerika
Caribien
Filipp Kirkorov

Filipp Bedrosovitj Kirkorov (,   ; født 30. april 1967 i Varna, Bulgarien) er en bulgarsk-russisk sanger, sangskriver og producer, bosat i Moskva, Rusland. Filipp Kirkorov er en af Ruslands allerstørste popstjerner.

Biografi 
I 1984 begyndte Filipp Kirkorov på Gnesin State Music School og uddannede sig i 1988. Hans musik kunne bedst betegnes som russisk pop, men modsat lignende kunstnere i den periode, havde hans musik meget vestlige præg. Hans karriere voksede og voksede, men fik uden tvivl sit peak mht. medieomtale og mediefokus, da han friede til Alla Pugatjova, en af de bedst sælgende sangere nogensinde med over 200 millioner albums bag sig, og blev gift med hende.

Involvering i Eurovision Song Contest 
Han repræsenterede Rusland ved Eurovision Song Contest i 1995 med sin sang "Kolybelnaja dlja vulkana" ({{Da sprog)) Vuggevise for en vulkan), der blot formåede at høste en 17. plads. Der var stor skuffelse i Rusland over, at deres største stjerne ikke klarede sig bedre. Han er vendt tilbage til Eurovision Song Contest senere, som sangskriver med stor succes. For Hviderusland skrev han i 2007, "Work Your Magic" til Dzimitryj Kaldun, som gav Hviderusland deres første finaleplads nogensinde, og en 6. plads i finalen, ud af 24 lande. For Ukraine skrev han i 2008, "Shady Lady" til Ani Lorak , som endte på en 2.plads. I 2010 skrev han sangen "White Nights" til Dima Bilan, som skulle have deltaget i den lokale russiske grand prix-finale, men af uvisse grunde blev sangen trukket tilbage fra det endelige felt. For Moldova  skrev han sammen med Dimitris Kontopoulos  i 2021 sangen "Sugar" til sangeren Natalia Gordienko. Denne gang fik Moldova en 13. plads.

Diskografi 
Album-udgivelser
 1990: Philipp
 1990: Sinbat-Morehod
 1991: Nebo I Zemlya
 1991: Ti, Ti, Ti
 1992: Takoi Sakoi
 1994: Ya Ne Raphael
 1995: Primadonna
 1995: Ckazi Solncu - "Da"
 1998: Edinstvenaya
 1998: Oi, Mama Shika Dam
 2000: Chelofilia
 2001: Magico Amor
 2002: Vlubloniy I Bezumno Odinokiy
 2003: Neznakomka
 2007: For You

Single-udgivelser
 1999: Mish`
 2000: Ogon` I Voda
 2000: Kilimandzaro
 2001: Diva
 2001: Ti Poveriz`?
 2001: Ya Za Tebya Umru
 2001: Maria
 2002: Zesrokaya Lubov`
 2004: Sam P..A?! Ili Kirkorov MAZZDie!!!
 2005: Kak Sumashedshiy Ya (duet with Sakis Rouvas)
 2009: Zara
Opsamlingsalbum
 2001: Vchera, Segodnya, Zavtra... (Yesterday, Today, Tomorrow... )
 2003: Luchshie Pesni (The Best Songs)
 2004: Dueti (Duets)

Eksterne henvisninger 
 

Sangere fra Bulgarien
Sangere fra Rusland
Sangskrivere
Musikproducere
Deltagere ved Eurovision Song Contest 1995
Ruslands Eurovision Song Contest-deltagere
Personer fra Varna
Emilio Colombo

Emilio Colombo (født 11. april 1920, død 24. juni 2013) var en italiensk politiker og diplomat. Han var landets premierminister fra 1970-1972. Derudover beklædte han også forskellige ministerposter, f.eks. var han landets udenrigsminister fra 1980 til 1983 og fra 1992 til 1993. Fra 1977 til 1979 var han formand for Europa-Parlamentet. I 1979 blev han tildeldt Karlsprisen.

Eksterne henvisninger 

Politikere fra Italien
Personer fra Potenza
Italiens premierministre
Udenrigsministre fra Italien
Diplomater fra Italien
Medlemmer af Europa-Parlamentet fra Italien
Storofficerer af Æreslegionen
Pericoronitis

Pericoronitis er den latinske diagnose for betændelse omkring en visdomstand. Pericoronitis kan opstå, når en visdomstand er begyndt at komme frem i mundhulen, men endnu ikke er helt på plads. 

Så snart visdomstanden er nået igennem slimhinden, er der adgang for bakterier, madrester mm. Hvis tanden ikke bryder helt frem med det samme, vil der være en lille hule i tandkødet, hvor visdomstandens krone ligger i.

Får bakterier og madrester lov til at sidde uforstyrret omkring visdomstanden, vil der opstå en betændelse – pericoronitis. Pericoronitis minder på den måde meget om tandkødsbetændelse, men er ofte mere ubehagelig, idet der er større smerter.
Der kan desuden opstå nedsat gabeevne pga. betændelse, hvis betændelsen ikke behandles.

Referencer 

Odontologiske sygdomme
Rodbehandling

En rodbehandling er en procedure, der skabes et hul ned til det rum, hvor tandens nerve har siddet/sidder, hvorefter indholdet fjernes og erstattes med et rodfyldningsmateriale for at optage pladsen, således at der ikke er plads til bakterier. En rodbehandling foretages for at behandle eller forebygge smerter i tænderne og/eller betændelsestilstande i kæbeknoglerne. Målet er at udrydde bakterier og fjerne dødt væv inden i tanden.

Rodbehandling kan benyttes i flere situationer, eksempelvis ved et dybt cariesangreb i tanden, i forbindelse med en beskadiget tand, eller hvis tandhalsene er følsomme. Det kan også komme på tale, at rodbehandle tænder der har fået påsat en krone. Ved en rodbehandling bliver alt inficeret og betændt nervevæv renset ud fra tandens krone og rodkanaler. Når kronen og rodkanaler er blevet desinficeret, fyldes rodkanalerne med rodfyldningsmateriale, der forhindrer bakterier i at inficere kanalerne igen. 

Smerten der opstår i forbindelse med grundlaget for en rodbehandling, er på grund af bakterier og deres affaldstoffer. Affaldsstofferne giver kronisk betændelse i den enkelte tandnerve. Fjernelse af denne tandnerve er derfor en nødvendighed for at stoppe den uundgåelige spredning af bakteriernes affaldsstoffer, da det ellers kan udvikle sig til rodspidsbetændelse. 

Efter en endt succesfuld rodbehandling er infektionsfokuset fjernet, hvorved den bakterielle trussel, der kan inficere knoglen, er bortskaffet, og den omkringliggende knogle på ny kan hele op igen.

En rodbehandling er som regel konsekvensen af ubehandlede huller i tænderne. Huller gør ondt, men det er aldrig en god idé ikke at gøre noget ved dem, heller ikke selvom man mener at kunne ignorere smerten. Ved huller i tænderne er der nemlig også stor risiko for, at bakterierne trænger ned gennem tanden, hvor de til sidst kan skade nerverne nedenunder.

En rodbehandling er ganske enkelt en behandling og rensning af tændernes rødder.

Referencer 

Odontologi
Nicolaj Møller Madsen

Nicolaj Møller Madsen (født 10. marts 1993 i Søndersø) er en dansk racerkører, der i 2016 skal køre Audi i de fem løb i Europas største GT3-serie Blancpain Sprint Series for det tyske team Phoenix Racing.

I 2017 blev Nicolaj Møller Madsen frakendt kørekortet i 12 måneder efter gentagne gange at have kørt for stærkt.

I 2022 blev Nicolaj Møller Madsen kendt skyldig i en trafikforseelse, som udløste frakendelse af føreretten i 1,5 år og 14 dages ubetinget fængsel.

Karriere 
Møller Madsen voksede op ved et autoværksted i den nordfynske by Søndersø, og begyndte at køre gokart som 4-årig. Han begyndte hurtigt at køre stærkt, og blev Danmarks andenmest vindende gokart-kører, med blandt andet tre danmarksmesterskaber, ét europamesterskab, og bronzemedaljer ved VM 2010. Han er til dato kun overgået af Jan Magnussen.

Han blev i 2008 en del af Dansk Automobil Sports Union og Team Danmarks talentprogram. Som den hidtil yngste ud af de 28 forrige, blev han som 17-årig i november 2010 kåret til Årets Bilsportskører i Danmark. Møller Madsen var ligeledes den første gokart-kører, til at modtage prisen.

I 2011 kørte han Yokohama 2000, mens han i årene 2013 og 14 kørte Scirocco R-Cup, og blev juniormester i '14. Samme år kørte han også med i Yokohama SuperCup.

Audi 
Audi stiftede i 2015 en talentserie med navnet "Audi Sport TT Cup", der blev kørt i Tyskland. Her sluttede Møller Madsen i den første sæson på en samlet andenplads ud af 24 kørere. I seriens 12 løb, kom han på podiet ni gange.

Som den eneste af kørerne fra Audi Sport TT Cup i 2015, var Nicolaj Møller Madsen den eneste som Audi valgte at skrive kontrakt med for 2016-sæsonen. Dette skete igennem at han blev tilknyttet det tyske team Phoenix Racing, som skulle køre Europas største GT3-serie Blancpain Sprint Series, der bestod af fem løbsweekender. Her betalte Audi halvdelen af Møller Madsens samlede budget for deltagelse, hvor han selv skulle finansiere resten af det store millionbeløb. Planen er at Møller Madsen og Audi skal arbejde hen imod et fælles samarbejde omkring deltagelse i 24 Timers Le Mans-løbet.

Sponsorer 
Forud for 2015-sæsonen havde han samlet 1,3 millioner kroner fra 85 sponsorer, til at hjælpe med finansieringen i Audi Sport TT Cup.

Til at finansiere Nicolaj Møller Madsens racingkarriere, havde han i februar 2016 samlet et erhvervsnetværk med over 120 sponsorer og medlemmer, med Bunker Holding som en af de største bidragsydere. Desuden havde han i samarbejde med et managementbureau, samlet et advisory board med en række iværksætterprofiler, der rådgav racerkøreren. Disse var blandt andre Lars Seier Christensen og Johan Bülow.

Den 1. maj 2016 solgte Møller Madsen 49 % af sit racing-team, Møllermadsen Racing ApS, til den fynske forretningsmand Bjørn Lund Smidt. Det store millionbeløb var med til sikre flere testkørsler, ligesom Nicolaj Møller Madsen fik folk til at varetage alt PR og pressearbejde.

Hæder 
 2007 – Årets karting talent
 2010 – Årets Bilsportskører i Danmark

Referencer

Eksterne henvisninger 
 Nicolaj Møller Madsens officielle hjemmeside 
 

Motorsportsfolk fra Danmark
Personer fra Nordfyns Kommune
Tandlægeskræk

Begrebet tandlægeskræk (også kaldet odontofobi [od̥ʌntofob̥iːˀ]) dækker over samtlige former for frygt eller nervøsitet i forbindelse med tandlægebehandling og tandlægebesøg. Frygten er ikke målrettet tandlægen som person, men ofte behandlingen og de smerter, som denne kan medføre. Ofte viser det sig, at tandlægeskræk opstår efter en ubehagelig oplevelse hos en tandlæge. Det er ikke en psykisk lidelse men en fobi, som man selv udvikler. Det er derfor ikke noget, som man fødes med.

Tandlægeskræk i praksis 

Det vurderes, at omkring 20 % af den danske befolkning lider af en eller anden grad af tandlægeskræk. Og det vurderes, at 10% lider af det i en sådan grad, at det kan påvirke deres tandsundhed og dermed almene helbred. Tandlægeskræk giver i de fleste tilfælde anledning til en ond cirkel, hvor patienten undgår undersøgelser og behandlinger, hvilket blot gør fremtidige behandlinger endnu værre. I kraft af at tandlægeskræk er en subjektivt betinget lidelse, der ofte skyldes, at patienten tidligere har haft ubehagelige oplevelser hos en tandlæge, består behandlingen i at overvinde sin frygt og besøge en tandlæge, man har tillid til. Får man en god oplevelse der, kan det bidrage til, at den irrationelle angst forsvinder.

Referencer 

Fobier
Odontologi
Roy Neuberger

Roy Neuberger (21. juli 1903 – 24. december 2010) var en amerikansk finansmand.

Hundredårige
Erhvervsfolk fra USA
Modtagere af United States National Medal of Arts
Fluorose

Dental flourose opstår når man i barneårene får for meget fluor, men er heldigvis ufarligt. Det overskydende fluor forstyrrer dannelsen af emalje i tænderne, og danner et hvidligt misfarvet lag i tanden.

Risikoen for at få dental fluorose er helt afhængig af indtaget af fluorid.
For meget tandpasta på tandbørsten i børneårene, fluorskylninger eller forhøjet fluoridindhold i grundvandet giver større risiko for at udvikle dental fluorose.

Referencer 

Odontologiske sygdomme
Tandbeskytter

En tandbeskytter er en genstand, bruges i kampsport for at beskytte og hindre skader på tænder, læber og tandkød. Tandbeskytteren sidder på tænderne og pakker dem ind så de er godt beskyttede imod slag, der ellers ville kunne knække en tand eller slå den ud.

Tandbeskyttere fremstilles af akryl eller gummi og dækker tændernes frie flader.

Varianter 
En tandbeskytter kan fås i to forskellige varianter. En version med enkeltbeskyttelser, der kun dækker overmunden, samt en version med dobbeltbeskyttelse, der både dækker over- og undermunden. En dobbeltbeskyttelse giver en bedre sikring af tænderne, men kan være meget besværlig at ånde igennem.

Brug i praksis 
En tandbeskytter skal støbes efter brugerens tandsæt for at kunne give den optimale beskyttelse. Det gøres ved at lægge den i kogende vand og efterfølgende lægge den i munden i et specifikt tidsinterval afhængig af tandbeskytterens kvalitet.

Tandbeskyttere og boksning 
Det internationale amatørbokseforbund AIBA har gjort brug af tandbeskytter obligatorisk i boksning.

Referencer 

Odontologi
Tænder
Sportsudstyr
Personlige værnemidler
Boksning
Niels Banner Matthisen

Niels Banner Mathiesen (1696 – 4. februar 1771) var en dansk bygmester, der fra 1728 var stadsbygmester i København. Han var desuden bygmester for marinen og søetaten, og fra 1741 var han kancelliråd.

Banner Mathiesens rolle som stadsbygmester var primært af administrativ karakter, så han godkendte planer for bygninger. Denne opgave var stor i begyndelsen af hans embedsperiode, idet en betragtelig del af byens ejendomme var brændt ned ved storbranden i 1728. Det er usikkert, om han selv har været arkitekt på nogle af bygninger, men det formodes, at han i hvert fald har tegnet sit eget hus i Skindergade. Han har desuden haft tilsyn med forskellige byggearbejder, blandt andet tårnet på Vor Frue Kirke. Endelig var det hans opgave at godkende planerne til Frederiksstaden, men her turde han ikke selv tage ansvaret og sendte planerne videre til bygningskommissionen.

Kilde 
 

Arkitekter fra Danmark
Danskere i 1700-tallet
Stadsarkitekter i København
Dommere i Hofretten (Danmark)
Personer fra København
Civile ansatte i Søværnet
Kancelliråder fra Danmark
Vimmelskaftet (København)

Vimmelskaftet er en gade i Indre By i København. Den er en del af Strøget og ligger mellem Nygade og Amagertorv.

I den originale udgave af brætspillet Matador udgjorde Vimmelskaftet sammen med Amagertorv og Nygade den gule serie.

Historie 
Vimmelskaft er en gammel betegnelse for et borsving. Baggrunden for gadens navn er netop, at denne gade, der oprindeligt hed Købmannegade og senere Ty(d)skemannegade (kendt fra det 14. århundrede), sammen med de to gader Klædeboderne (nu Skindergade) og Skoboderne (nu Skoubogade) tilsammen dannede en figur, der kunne ligne et borsving. Første gang, man kender navnet Vimmelskaftet, er i 1597; men først fra 1689 er navnet permanent. Gadeløbet langs med Helligåndskirken hed oprindelig Fiskegade, da der den gang var fisketorv på den nærmeste del af Amagertorv. 

Navnet Ty(d)skemannegade stammer angiveligt fra, at en del tyskere, primært købmænd, slog sig ned i denne gade og medbragte byggestilen med de mange gavlhuse. Senere i middelalderen var gaden hjemsted for alskens håndværkere, ofte ansat under kronen eller under magistratet. Man kunne finde mange boder mod vejen fra disse håndværkere. Desuden lå mange af byens bedre værtshuse og herberger her.

Enkelthuse 
 Nr 47 Her lå Café Bernina på mezzaninen på hjørnet af Badstuestræde, og blev et rent stamsted for kulturpersonligheder som Ove Rode, Strindberg, Hamsun, Sophus Schandorph, L.A. Ring og Holger Drachmann. 

 Nr 49 Her på hjørnet af Knabrostræde flyttede Grundtvig ind på 2. sal i april 1840 med sin familie, og blev boende til april 1850.  Under martsrevolutionen så han fra sine vinduer byens borgere strømme ned mod Christiansborg med krav om en forfatning og et nyt, liberalt ministerium. For Grundtvig fortonede det sig som rene pøbeloptøjer; men snart ændrede han mening og blev en af demokratiets mest glødende talsmænd.

Noter

Litteratur 

 Peter Henningsen og Ulrik Langen: Hundemordet i Vimmelskaftet og andre fortællinger fra 1700-tallets København, Jyllands-Postens Forlag, 2010,

Kilder 
 Sidensaxo: Strøget. Tyskemannegade, 2007, www.sidensaxo.dk, hentet 2010-07-21

Eksterne henvisninger 

Gader i Indre By (København)
Gågader i København
Audrey Totter

Audrey Totter (20. december 1918 - 12. december 2013) var en amerikansk skuespillerinde.

Udvalgte filmografi 
 Postbudet ringer altid to gange (1946) med John Garfield og Lana Turner
 Lady in the Lake (1947) med Robert Montgomery og Jayne Meadows
 The Unsuspected (1947 for Warner Bros.) med Claude Rains
 High Wall (1947) med Robert Taylor
 The Saxon Charm (1948) med Montgomery and Susan Hayward
 Alias Nick Beal (1949) med Ray Milland
 The Set-Up (1949) med Robert Ryan
 Any Number Can Play (1949) med Clark Gable og Alexis Smith
 Tension (1950) med Richard Basehart.

Eksterne henvisninger 

 

Skuespillere fra Illinois
Filmskuespillere fra USA
Tv-skuespillere fra USA
Store Regnegade

Store Regnegade er en gade i Indre By i København. Den ligger mellem Gammel Mønt og Gothersgade.

Jazzhus Montmartre ligger i Store Regnegade.

Tidligere lå C.L. Seifert i 12-16.

Gader i Indre By (København)
Johann Georg Gmelin (flertydig)

Der er flere kendte personer med navnet Johann Georg Gmelin:

 Johann Georg Gmelin (læge) (1652–1705), tysk læge
 Johann Georg Gmelin den ældre (1674-1728), tysk kemiker og apoteker
 Johann Georg Gmelin den yngre (1709-1755), tysk kemiker og botaniker
 Johann Georg Gmelin (maler) (1810-1854), tysk maler
Stadskonduktør

Stadskonduktør er titlen på den embedsmand, der holder styr på byens matrikler med mål på disse. Titlen bruges i Danmark kun i København.

Den første stadskonduktør blev udnævnt i 1690, og fra begyndelsen hørte det også til embedet at etablere grundlaget for ejendoms- og grundskat. Denne skattemæssige opgave blev fjernet fra stadskonduktøren i 1905. Fra 1940 blev embedet udvidet til et direktorat, stadskonduktørens direktorat, og i 1978 blev institutionens officielle navn stadskonduktørembedet.

Kilde 
Københavns Stadsarkivs Arkivdatabase, hentet 2010-07-21

Titler
Grundmur

En grundmur er en væg opmuret af brændte mursten. 

I Danmark blev de første huse med grundmur opført i middelalderen. Der var tale om klostre, kirker og borge samt enkelte fornemme huse. Alternativet  var bindingsværkshuse med brædde- eller lerklinede vægge. 

I det 18. århundrede blev flere huse grundmurede. Efter Københavns brand 1795 kom et lovkrav om, at nyopførte huses facadevægge skulle grundmures, senere kom lovkrav om grundmuring af bærende indervægge i 1889. På landet, blandt andet på den jyske vestkyst, blev grundmure efterhånden mere almindelige, da de var mere holdbare end bindingsværkshusene. Skikken kom hertil fra de hollandske og nordtyske områder.
På Bornholm holdt bindingsværket ud længere end i resten af Danmark. I Svaneke fik grundmurede huse først overtaget omkr. 1850.

Kilde 
"Grundmur", Nationalmuseet , www.natmus.dk, hentet 2010-07-21

Bygningskonstruktion
Mure
Zhenjiang

Zhenjiang (forenklet kinesisk: 镇江; traditionel kinesisk: 鎮江; pinyin: Zhènjiāng; Wade-Giles: Chen-chiang) er en kinesisk by på præfekturniveau i provinsen Jiangsu i det centrale Kina.  Præfekturet  har et areal på 3.847 km2 heraf 1.082 km2 i bye, og en befolkning på 2.672.100 mennesker, heraf 625.400 i byen  (2008). Det ligger  på den sydlige bred af Yangtzefloden, og grænser til Nanjing mod  vest, Changzhou mod øst, og Yangzhou over floden mod nord.

Kejserkanalen løber gennem præfekturet. Ved byen ligger også det store energianlæg Zhenjiang kulkraftværk.

Administrative enheder 

Zhenjiang består af tre bydistrikter og tre byamter:
 Bydistriktet Jingkou (京口区), 316 km², 420.000 indbyggere, sæde for præfekturregeringen;
 Bydistriktet Runzhou (润州区), 132 km², 240.000 indbyggere;
 Bydistriktet Dantu (丹徒区), 611 km², 360.000 indbyggere;
 Byamtet Yangzhong (扬中市), 332 km², 270.000 indbyggere;
 Byamtet Danyang (丹阳市), 1.023 km², 800.000 indbyggere;
 Byamtet Jurong (句容市), 1.385 km², 580.000 indbyggere.

Historie 
 

Under Mingdynastiet og Qingdynastiet var Zhenjiang et vigtigt handelscentrum. 

Den amerikanske forfatterinde Pearl S. Buck (1892–1973), som skrev romaner om Kina og vandt Nobelprisen i litteratur, boede i Zhenjiang med sine missionærforældre til hun blev 18, og underviste også der. Hendes barndomshjem er bevaret. 

Fra 1928 til 1949, under Kuomintangregeringen under Chiang Kai-shek blev Zhenjiang gjort til provinsen Jiangsus hovedstad, mens Nanjing (som nu er provinshovedstaden) var landets hovedstad. 

Zhenjiang er den tidligere kinesiske vicestatsminister Li Lanqings fødested.

Trafik 
Byen ligger ikke bare ved Kejserkanalen og Kinas vigtigste naturlige vandvei Chang Jiang, men er også stoppested på den vigtige jernbanelinje Jinghubanen som løber fra Beijing til Shanghai via blandt andet Tianjin, Jinan, Nanjing og Suzhou.

Kinas rigsvej 312 går gennem området. Den fører fra Shanghai og ender på grænsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Bypræfekturer i Jiangsu
Fink

Fink har flere betydninger:
 Fink (efternavn) – et efternavn i Danmark og andre lande
 Fink (musiker) – en engelsk musiker
 Fink (software) – et projekt om at overføre Unix-programmer til Mac OS X
 Barton Fink – en film af Coen-brødrene (1991)
 Billie Joe Armstrong – en amerikansk musiker, også kendt under kunstnernavnet Fink
Laurits Jørgensen

Laurits Møller Jørgensen (16. december 1896 i Vejle – 10. september 1976 i København) var en dansk atlet. Han var medlem af Vejle IF (-1916) og AIK 95 i København (1917-)

Laurits Jørgensen deltog i OL 1920 i Antwerpen, hvor han nåede en 6.-plads i stangspring med 3,60. Han vandt fem danske mesterskaber: tre i trespring og to i stangspring.

Danske mesterskaber 
  1925 Stangspring 3,50
  1924 Stangspring 3,50
  1923 Stangspring 3,60
  1922 Stangspring 3,70
  1922 110 meter hæk ?
  1921 Stangspring 3,70
  1921 Trespring 13,34
  1920 Trespring 13,46
  1920 Stangspring 3,40
  1919 Trespring 13,16
  1919 Stangspring 3,60
  1918 Trespring 13,30
  1918 110 meter hæk 16,9 +4m
  1917 Stangspring 3,30
  1917 Trespring 12,97
  1916 110 meter hæk ?
  1916 Stangspring 3,20
  1915 110 meter hæk 18,6 +3m
  1915 Stangspring 3,00

Personlige rekorder 
 Stangspring: 3.90 (1923)

Eksterne henvisninger 
 DAF i tal Laurits Jørgensen
 

Stangspringere fra Danmark
Danske OL-deltagere i atletik
Atleter fra Vejle IF
Atleter fra AIK 95
Personer fra Vejle
Trespringere fra Danmark
Hækkeløbere fra Danmark